**REFERAT FRA SU-MØTE VED KRAGERØ SKOLE**

Tirsdag 16.01.18 kl.18.00.

Sted: Rektors kontor

**Tilstede:**

Leder elevråd 8.-10. trinn; Camilla H. Bjørkkjær og nestleder Hannah Johannessen.

                  FAU: Barnetrinn Christian Torvetjønn, Ungd.trinn Siri Sandland

                 Lærere: Vegard Solberg, Heidi Gunstensen

 Andre ansatte: Finn Krogsrud

                 Kommunen: Ole Hustoft

                 Ledelsen: Rektor Marianne S. Gürrich

**Forfall:** Leder elevråd 5. – 7. trinn Leah Salvesen og nestleder Jonas Wullum Ellefsen

**Saker:**

**Sak 01.18:** **Godkjenning av innkalling**
- Innkallingen ble godkjent.

**Sak 02.18:** **Elevenes skolemiljø**5 – 7 trinn:

Alle trinn synes de har det fint. Noen småkonflikter som løses raskt. Positive til skolepatrulje. Aktiv skolegård er nå åpen i alle friminutter. Elevene har vært med å bestemme hva slags utstyr som skal kjøpes inn. Det har vært orientering om den nye «mobbeparagrafen» på alle trinn.

8 – 10 trinn

Dusjene er kalde. Ønske om å være i klasserommene i småfriminutter fordi det er kaldt i gangene. Noe problemer med språkbruk og ekle kommentarer. Ønsker å få lov til å gå med sko inne. Ønsker å få kjøpe melk i kantina. Jobbet mye med skoleballet.

Orientering v. rektor

Luft/lydproblematikk: Vestmar bedriftshelsetjeneste har foretatt lyd/luftmålinger i gymsalene. Gymsal bygg C: her bør det vurderes lydabsorberende tiltak. Gymsalen har også for lav temperatur. Gymsal bygg B: akustikken er ok. Temperaturen litt for høy. Det bør gjøres varmeregulerende tiltak i begge gymsaler. Det er planlagt solskjerming i gymsalen i bygg B.

Varme i klasserom – det skal monteres termometre i klasserommene slik at en kan følge med på temperaturene.

Enhet for eiendom skal isolere Grendehuset før skolestart 2018/19. Det vil bli montert lysskjerming der det er behov for dette. Murarbeidene på bygg A skal ferdigstilles.

Skolehagen skal ferdigstilles, men noe uvisst når.

Skateboardklubben har vært i kontakt med skolen vedr. muligheter for et samarbeid om anleggelse av skatebowl-anlegg. Det lages sak til politisk behandling om en eventuell plassering av et slikt anlegg på Kragerø skole. SU stiller seg positive til dette.

Ungdomsskolen har utarbeidet en bingeliste slik at bingetiden blir rettferdig fordelt.

Angående sak fra forrige møte: elevenes ønske om å få slutt på lekeslossing. Saken er behandlet i personalmøte på skolen. Lærerne støtter elevene i dette.

Forslag til endring i skolens ordensreglement ble lagt frem, og vedtatt. Ny tekst i reglementet*: Dette er ikke tillatt: alle former for plaging, mobbing, slag spark, lekeslossing*…. Endringen i skolens ordensreglement vil bli foretatt i etterkant av dette møtet.

Mobbeundersøkelsen:
Rektor orienterte om resultatet fra mobbeundersøkelsen. 1 ny sak kom opp i forbindelse med undersøkelsen. 7 saker var tatt tak i før undersøkelsen.

Rektor orienterte om §9A-saker. Elevene forlot møtet.

**Sak 04.18: Budsjett, informasjon v/rektor**

Budsjett i forhold til investeringer/bygg, se over. Rektor vil gi informasjon om skolens budsjett på et senere tidspunkt, etter informasjon/drøftinger med de ansatte.

**Sak 05.18: Nasjonale prøver 5. trinn:**

Rektor orienterte om resultatene fra nasjonale prøver på 5. trinn. Kragerø skole ligger over landsgjennomsnittet i både engelsk og lesing. Resultatene kan ses på [www.skoleporten.udir.no](http://www.skoleporten.udir.no/).

**Sak 06.18: Eventuelt**

Representanter til kommunalt FAU fra Kragerø skole:

1 – 7 trinn: Nina Therese Nesstrand

8 – 10 trinn: Tove Hjallum

Dialogmøte om Kragerøskolene 1. februar. Tema: fokuset på elevene.

Skolen har tilrettelagt for at spørsmålsstillinger behandles i de ulike organene i forkant av dialogmøtet.

Referent: Finn Krogsrud